Szia! Üdvözlünk a programozótanfolyamon!
Ha még nem tanultál volna programozni,
talán nem is biztos, hogy tudod, mi is az a programozás.
Nos, amikor programot írunk, akkor parancsokat adunk a számítógépnek,
furcsa kinézetű angol szöveg formájában.
Elképzelheted a számítógépet úgy,
mint egy nagyon okos kutyát,
aki lesi minden parancsodat,
és bármit mondasz, megcsinálja.
Tehát mi is olyan menő a programozásban?
Ez végül is attól függ, hogy te szerinted mi az, ami menő.
Ugyanis meg fogod látni, hogy szinte mindenhez használnak programokat.
Programok irányítanak olyan robotokat,
amik betegeket tudnak ápolni.
Vagy a kedvenceimet: a marsjáró robotokat,
amik vizet keresnek a Mars felszínén.
Programok segítségével tudják a vezető nélküli autók,
hogy merre forduljanak, ami ugye azért elég fontos.
A programok hatalmas mennyiségű orvosi adatot képesek feldolgozni
és ezáltal tudnak az orvosoknak segíteni a betegségek gyógyításában.
Egy program lehet szórakoztató játék is,
mint például a Doodle Jump,
az Angry Birds,
vagy a Minecraft.
Programozással tudta a Pixar is elkészíteni csodálatos 3D-s animációs filmjeit,
vagy olyan filmek mint a Harry Potter
fantasztikus speciális effektjei is programozással készültek.
Neked mi a kedvenc filmed?
Lefogadom, hogy annak készítésében is használtak számítógépet.
Naponta használsz honlapokat és applikációkat.
Ezeknek a hátterében is programok állnak.
Mint például a Google térképek,
a Wikipédia, a YouTube, meg persze ahol most vagy:
a Khan Academy.
Itt a Khan Academyn meg fogsz tanulni
JavaScript programokat írni.
Rajzokat, animációkat és játékokat készíteni,
ami remek alapja lesz annak,
hogy később létre tudj hozni bármit, amit csak kitalálsz.
Tudom, nehéz elképzelni, hogy egy rajznak
mi köze van a robotokhoz,
vagy akár a betegségek gyógyításához,
de ha hiszed, ha nem,
nagyjából ugyanazokat az alapkoncepciókat használja
minden programozó minden programban.
Ha majd már megtanultál JavaScriptben programozni,
akkor minden más programozási nyelvet
sokkal könnyebb lesz megtanulnod.
Most csak annyi a dolgod, hogy menj tovább!